《读涑水司马公和金陵王半山烘虱》
元代·洪希文

文人语多工，徽纆自绳纠。啮虫至么么，谓可悬户牖。

胡为大车轴，贯心竟何有。禦寇近道翁，纵此澜翻口。

景略疏救时，袖此无用手。挂名青史中，遗笑传不朽。

后世为美谈，姓字记谁某。二公廊庙资，力可扶宇宙。

如何唱酬间，爬剔便絮垢。仁义虱其官，有益国家不？

三叹《商君书》，掩卷重搔首。

作者简介：元（公元一二八二年至一三六六年）字汝质，号去华山人，莆田人，洪岩虎之子。生于元世祖至元十九年，卒于惠宗至正二十六年，年八十五岁。尝官训导。希文的诗风，清遒激壮，有续轩渠集十卷，《四库总目》行于世。